Brazilska vojna hunta (1969)
Brazilska vojna hunta (portugalski: Junta Militar) vladala je Brazilom od 31. kolovoza do 30. listopada 1969. godine, u periodu između iznenadne bolesti predsjednika Artura da Coste e Silve te inauguracije njegova nasljednika Emílija Garrastazua Médicija. 

U tom je trenutku Brazil bio na vrhuncu vojne diktature i vojska nije imala namjeru prepustiti civilima ikakvu vlast. Pedro Aleixo, da Costin civilni potpredsjednik, trebao je preuzeti predsjedničko mjesto prema ustavu iz 1967. godine, ali to se nije dogodilo jer je državu preuzela vojna hunta. Huntu su sačinjavali general Aurélio de Lira Tavares, admiral Augusto Hamann Rademaker Grünewald i brigadir Márcio de Souza e Mello, sve ministri zaduženi za vojne resore. Hunta je vladala temeljem odredbi kontroverznog Institucionalnog zakona br. 5. 

1969
Privremene vlade
Vojna hunta 1969
Hunta 1969